**«Animal I Have Become»**, Three Days Grace-ի երկրորդ ստուդիական` One-X ալբոմի առաջատար սինգլը։ Ի տարբերություն շատ սինգլների, այն չի թողարկվել խանութներում և ունեցել է միայն մեկ թրեք։ Երգը ցուցադրվել է WWE SmackDown vs. Raw 2007 և SSX on Tour վիդեոխաղերում։ Երգը զբաղեցրել է ԱՄՆ-ի Mainstream Rock Tracks հիթ-շքերթի առաջին հորիզոնականը յոթ շաբաթ շարունակ և ԱՄՆ-ի Modern Rock Tracks հիթ-շքերթի առաջին տեղը՝ երկու շաբաթ շարունակ։ Ադամ Գոնթյեն հայտարարել է, որ այն ժամանակ, երբ նա գրել է երգը, եղել է Օքսիկոդոն ցավազրկողի ազդեցության տակ, զայրացած և վիրավորված։ Նա չէր հասկանում, թե ինչ էր դարձել։ Նա անվանել է այն «կենդանի, որը ես դարձել եմ» («Animal I Have Become»), գտնվելով վերականգնողական կենտրոնում։ Դա խմբի չորրորդ մասնակցի՝ Բարի Սթոքի հետ եղել է չորրորդ սինգլը։

Տարբերակներ
-----------

2005 թվականի վերջին խումբը կատարել է երգի այլընտրանքային տարբերակը իր համերգների ժամանակ, որտեղ օգտագործել են այլ տեքստ։ «Animal I Have Become» և «Pain» սինգլները թողարկվել են ակուստիկ ձևաչափով և մատչելի են եղել այնպիսի օնլայն խանութներում, ինչպիսին է iTunes-ը։ Քրիստոնեական ApologetiX խումբը ձայնագրել է «Animal I Have Become» երգի ծաղրանմանակումը՝ «Animals I Have Begun» անվանումով, 2008 թվականին «Future Tense» ալբոմում։

Տեսահոլովակ
-----------

Տեսահոլովակի մեջ ռեժիսորը եղել է Դին Քարնը, իսկ գլխավոր կերպարը երգիչ Ադամ Գոնթյեն։ Տեսահոլովակը սկսում է նրանով, որ Գոնթյեն քնած է իր սենյակում։ Նրա վրա պառկած է մի հրեշային էակ, որի հետ նա փորձում է պայքարել։ Հետո նա կանգնում, հագնվում և սկսում է քայլել Օնտարիոյի կենտրոնական փողոցներով։ Նա սկսում է նայել հայելիների մեջ և ուրիշ արտացոլող առարկաների վրա, նորից տեսնելով իրեն հրեշային էակի տեսքով՝ մեռած աչքերով, բերանի փոխարեն՝ մեծ ատամներ ունեցող բաց երախով։ Ադամը քայլում է տարբեր տեղերով, հրելով բոլորին, ով հայտնվում է նրա առջև։ Այս ամենը ավարտվում է նրանով, որ նա բարում հանդիպում է մի աղջկա, որը նմանություն ուներ հրեշի հետ։ Նա վախենում է և սկսում գոռալ, շրջելով սեղանը և նետելով աթոռը դեպի պատուհանը։ Գոնթյեն իմանում է, որ այդ ամբողջը երազ էր, բայց նրա սենյակը անկանոնության մեջ էր։ Տեսահոլովակւ ընթացքում ցուցադրվում են տեսարաններ, որտեղ խումբը նվագում է։

Անդամներ
--------

* Ադամ Գոնթյե՝ գլխավոր վոկալ
* Բարի Սթոք՝ գլխավոր կիթառ
* Բրեդ Ուելսթ՝ բաս կիթառ
* Նեյլ Սանդերսոն՝ հարվածայիններ, բեք վոկալ

Հիթ-շքերթներ
------------

| Հիթ-շքերթ(2006) | Ամենաբարձր
հորիզոնական |
| --- | --- |
| Billboard Hot 100 | 60 |
| Billboard Modern Rock Tracks | 1 |
| Billboard Mainstream Rock Tracks | 1 |
|

Հավաստագրեր
-----------

| Տարածաշրջան | Հավաստագրում | Վաճառք |
| --- | --- | --- |
| Կանադա (Music Canada) | 2× Platinum | 160 000^ |
| ԱՄՆ (RIAA) | 2× Platinum | 2 000 000^ |
| 
^Տվյալները հիմնված են միայն հավաստագրումների վրա։xՉճշտված տվյալները հիմնված են միայն հավաստագրումների վրա։
 |

Ծանոթագրություններ
------------------

1. ↑  Karen Bliss (2007 թ․ մարտի 30)։ «CANOE - JAM! Music - Karen Bliss's Lowdown: Insider Canadian music news: 3DG doc aims to help addicts»։ Jam.canoe.ca։ Վերցված է 2009 թ․ դեկտեմբերի 13
2. ↑  «Canadian single certifications – Three Days Grace – Animal I Have Become»։ Music Canada
3. ↑  «American single certifications – Three Days Grace – Animal I Have Become»։ Recording Industry Association of America

Արտաքին հղումներ
----------------

* "Animal I Have Become" սինգլի պաշտոնական տեսահոլովակը ՅուԹյուբում
* Երգի տեքստը MetroLyrics կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |